SZERZŐDÉS
A „MOZGÁS RECEPTRE” PROGRAMBAN TÖRTÉNŐ RÉSZVÉTELRŐL


[bookmark: _Hlk169269987]Készült egyrészről a Magyar Életmód Orvostani Társaság Egyesület (ÉMOT), székhely: (1015 Budapest, Ostrom u. 31. 1. emelet 1., adószám: 18597912-1-41, nyilvántartási szám: 01 02 0015484, képviselő: dr. Babai László István), mint „Projektgazda” (a továbbiakban: Projektgazda), 

másrészről Budapest Főváros XIV. Kerület Zuglói Önkormányzata, , székhely: 1145 Budapest, Pétervárad utca 2., törzskönyvi azonosítószám: 735771, adószám: 15735777-2-42, statisztikai számjel: 15735777-8411-321-01, képviseli: Rózsa András polgármester), mint „Önkormányzat” (a továbbiakban: Önkormányzat)

együttesen a továbbiakban: Felek között az alulírott helyen és napon az alábbi feltételekkel:

1. ELŐZMÉNYEK

1.1. A „Mozgás Receptre” program célja az egészségben eltöltött életévek számának növelése a lakosság fizikai aktivitásának növelése által.
1.2. A program keretében a (házi)orvosok mozgást írnak fel receptre, amit a páciensek sportlétesítményekben válthatnak be.

2. A SZERZŐDÉS TÁRGYA

2.1. Jelen szerződés célja, hogy szabályozza az Önkormányzat részvételét a „Mozgás Receptre” programban, különös tekintettel az alábbiakra:
   	- a közigazgatási területén információs szolgáltatás nyújtása a páciensek részére a recept beváltási lehetőségeikről.
   	- a közigazgatási területén sportlétesítmények bevonása és együttműködés biztosítása a program keretében.
[bookmark: _GoBack]   	- a közigazgatási területén működő háziorvosi praxisok tájékoztatása és a program népszerűsítése a helyi lakosság körében.

3. AZ ÖNKORMÁNYZAT KÖTELEZETTSÉGEI

3.1. Az Önkormányzat vállalja, hogy:
   	- a program híreit és szakmai anyagait eljuttatja a közigazgatási területén működő háziorvosokhoz;
   	- közigazgatási területén élő lakosság számára népszerűsíti a programot;
   	- biztosítja, hogy a területén működő sportlétesítmények mozgási lehetőségeket biztosítsanak a recepttel rendelkező páciensek számára;-.
   	- információs szolgáltatást nyújt a közigazgatási területén élő páciensek részére, hogy a receptet hol válthatják be mozgási alkalmakra.

4. A PROJEKTGAZDA KÖTELEZETTSÉGEI

4.1. A Projektgazda vállalja, hogy:
   	- biztosítja a program egészségszakmai hátterét;
   	- központi kommunikációt és promóciót végez a program népszerűsítése érdekében;
   	- nyomdai termékeket, információs segédleteket biztosít a sportlétesítmények bevonásához és a háziorvosi praxisok tájékoztatásához; 
- fenntartja, folyamatosan frissíti és hozzáférhetővé teszi a programban résztvevő háziorvosok és mozgáshelyszínek nyilvános adatbázisát-;.
   	- szakmai képzéseket szervez a résztvevő önkormányzatok, háziorvosok és sportszakemberek számára.

5. PÉNZÜGYI FELTÉTELEK

5.1. A programban történő részvétel önkéntes, és egyik fél számára sem jár pénzügyi kötelezettséggel a másik fél felé.

6. SZERZŐDÉS IDŐTARTAMA

6.1. Jelen szerződés a mindkét Fél általi aláírásának napján lép hatályba (amennyiben a Felek képviselői eltérő időpontban írják alá a jelen szerződést, akkor a későbbi aláírás időpontjában) és határozatlan időre szól.
6.2. A szerződést bármely Fél 30 napos felmondási idővel, írásban, indokolás nélkül felmondhatja.

7. ADATKEZELÉS

7.1 A program során a személyes adatok kezelése a vonatkozó adatvédelmi jogszabályoknak megfelelően történik.
7.2 Az adatkezelő a Magyar Életmód Orvostani Társaság Egyesület (ÉMOT), székhely: 1015 Budapest, Ostrom u. 31. 1. emelet 1., adószám: 18597912-1-41, nyilvántartási szám: 01 02 0015484, képviselő: dr. Babai László István.
7.3 Az adatfeldolgozó a V.M.komm Kft.; székhely: 1136 Budapest, Pannónia u. 4. 3. emelet 2. ajtó, Asz.: 13253679-2-41, képviselő: Nagy Ákos Attila ügyvezető.
7.4 Az adatkezelés célja a programban részt vevő mozgáshelyszínek és háziorvosi praxisok adatainak nyilvántartása a program sikeres megvalósítása érdekében, valamint a program hivatalos weboldalán történő feltüntetés.
7.5 A kezelt adatok köre:
· Mozgáshelyszínek adatai: mozgáshelyszín neve és címe, a kapcsolattartó személy neve és elérhetősége
· Háziorvosi praxisok adatai: háziorvos neve, a rendelő címe, elérhetősége
7.6 Az adatok átadásának célja, hogy a V.M.komm Kft. adatfeldolgozóként a program adatbázisát kezelje, biztosítsa a program hivatalos weboldalán való feltüntetését, és támogassa a program megvalósítását.
7.7 Az adatkezeléssel kapcsolatos részletes szabályokat a Projektgazda Adatkezelési Tájékoztatója tartalmazza, ami a program hivatalos weboldalán (www.mozgasreceptre.hu) elérhető.

8. VEGYES RENDELKEZÉSEK

8.1. A Felek kötelesek minden, a szerződéssel kapcsolatos lényeges kérdésben együttműködni és egyeztetni.
8.2. A szerződés módosítása csak írásban, mindkét fél aláírásával érvényes.
8.3. Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján Önkormányzat - a személyes adatnak minősülő adatok kivételével - a honlapján közzéteszi a jelen  szerződés egyes adatait, valamint a jelen szerződést teljes terjedelmében.

8.4. Jelen szerződésben nem szabályozott kérdésekben a hatályos magyar jogszabályok, elsősorban a Polgári Törvénykönyvről szóló 2013. évi V. törvény rendelkezései az irányadóak.

Jelen szerződés két példányban készült.

Budapest, 2025. ……………………… Budapest, 2025. ……………………………




	…………………………..…….……..
	……………………………….…...

	Magyar Életmód Orvostani Társaság Egyesület
képviseli: dr. Babai László István
 elnök

	Budapest Főváros XIV. Kerület Zugló Önkormányzata 
képviseli: Rózsa András polgármester



2

